66895 West Street, Bend, OR 97703 (MLS #201604344) :: Birtola Garmyn High Desert Realty
MLS #: 201604344
66895 West Street Bend, OR 97703 Hoe heet u? En hoe skryf u dit? - Maroela Media
Argieffoto (Foto: TeroVesalainen/Pixabay)
Sommige van ons dra nie net swaar aan ons genetiese belasting nie, ons het boonop nog ŉ klomp name van voorouers geërf wat ons met ons moet saamdra (met geen plaas om daarvoor te wys nie), net soos die arme jong seuntjie in Jan Pohl se lawwe liedjie “Die Mannetjie”. Ek het in my skooldae ook onder die bank ingeduik as my name van die klaslys afgelees is, maar ek het darem met die jare geleer om my klomp name met trots te aanvaar omdat dit my verbind aan mense vir wie ek lief was. Maar as dit by die skryfslag kom … Nie net pas dit nooit op ŉ vorm in nie, wanneer daar nog titels bykom, raak dinge behoorlik morsig.
Die skryfwyse van titels plus voorname plus vanne is een van die kwessies waaroor ek gereeld navrae kry (en dan opvolgvrae ook, omdat daar so baie voorwaardes en veranderlikes betrokke is). Dit is belangrik om daarvan kennis te neem omdat die reëls vir Afrikaans en Engels verskil. Die saak is natuurlik behoorlik bereël, maar die reëls en konvensies is so ŉ bietjie versprei in normeringsbronne, en daarom is dit dalk nuttig om alles hier bymekaar te hê.
Voorname, byname, voorletters en vanne begin met hoofletters.
Hierdie reël geld ook byname (Koekie Koekemoer, Rooigert Harmse, Vleis Visagie) voorletters (JM Coetzee, André P Brink), dubbelloopvoorname en -vanne (name en vanne met koppeltekens) (Anne-Marie Beukes, Jan-Hendrik Coetzee, Anna Neethling-Pohl) en voorname of vanne wat uit meer as een eienaamkomponent bestaan (Sophia Margaretha Jacoba Kapp, Peet Janse Groenewald).
As dié lidwoord, voegwoord of voorsetsel egter aan die begin van die eienaam voorkom, kry dit ŉ hoofletter om vir die leser aan te dui dat dit deel is van die eienaam en nie die gewone sin nie. As jou voornaam of van met ander woorde ŉ lidwoord, voegwoord of voorsetsel in het en daar is geen ander element van die eienaam (soos voorletters of ŉ voornaam) voor dié woorde nie, skryf jy dit met ŉ hoofletter: Van Tonder, Van der Westhuizen, Du Preez, La Grange, Van Wyk Louw, Van Rheede van Oudtshoorn.
Titels begin met kleinletters, tensy dit aan die begin van die sin staan of ŉ aanspreekvorm is.
Die skryfreëls wat hier bo gegee is, word toegepas al staan daar twintig titels voor die naam en al is die persoon hoe belangrik. Die reël geld of die titel nou uitgeskryf word en of die afkorting daarvoor gebruik word. Ons skryf met ander woorde:
Generaal Solomon “Solly” Radebe sal die programrede lewer.
Waar ‘n titel op sy eie ŉ aanspreekvorm is, kan dit ingevolge AWS 9.5 met ŉ hoofletter of ŉ kleinletter geskryf word:
Punte by die afkortings van enkelvoudige titels en by voorletters is opsioneel.
Titels word net voor eienaamwoorde afgekort.
Met dié kennis tot jou beskikking kan jy dus nou die arme kind in Jan Pohl se gediggie “Die Mannetjie” behoorlik benoem: Hy is jongeheer Jan Donderdag van Gorrelberg van Staden Kasparus Bart Keet. Hopelik besorg dit hom, indien dan nou nie ŉ familieplaas nie, ‘n ou foto in ŉ mooi raam en die wete dat hy hoort.
Gemaskerde Sopbeen` · 6 maande gelede
Goeie artikel. Help my asseblief met die volgende: As ‘n mens nie on-net is nie, is jy netjies. As jy nie onverdraagsaam is nie, is jy verdraagsaam. As jy nie ongeduldig is nie, is jy geduldig. En as mens nie onnosel is nie? Is jy nosel? Ek het dit nou al verskeie kere so gebruik………maar kry nêrens ‘n woord soos “Nosel” nie? Bestaan dit nie?
Goeie vraag! Nou het jy my ook aan’t wonder. Hierdie was een van die beter taalkundige artikels.